256 G. V. Hörn, Geschichte der Apotheken zu Bamberg, 



80 offt sie das übertretten, Tiriack, Mitridat, Senetbletter, 

 Rhabarbaren, Coloquinten, auch andere Purgirende Artz- 

 neyen, vnd was den Apoteckern zustet. Item vermischte 

 Zuckerküchlein, ausserhalb des Zuckers, vnnd anders was 

 vfF den Tisch gehörig, nicht feyl haben oder verkauffen sol- 

 len, sondern sich jhrer hendel befleissen, vnd bey denselben 

 genügen lassen: 



15) Die Landfarer Tiriacks kremer vnd Zanbrecher, sol- 

 len ausserhalb offner Jarmerckt, nicht gelitten werden. Auch 

 die Salben kremer jnn vnd ausserhalb der Messen durch 

 vnsere geschworne des Barbierer handtwerkks examinirt 

 werden. 



16) Die Frembde, so hausieren gehen, mit Oel, wasser, 

 Aqua vitae, vnnd dergleichen, dieweil offt schaden daraus 

 erfolget, vnnd sie betrug darinnen gebrauchen, sollen hin- 

 fürtter, one sonderliche bewilligung, vnsers Oberschultessen 

 vnnd Medicorum kein erlaubnuss haben. 



17) Das destiliren betreffent, die weil die Wasser so inn 

 bleienen, vnnd kupfferen geschierren gebrent werden, einen 

 frembden vnlieblichen geschmack bekommen, auch in Leib 

 ZU nemen, allerdings nicht bequeme, sollen forthin, zum 

 wasser brennen, so viel muglich, gleserne oder Wallenbur- 

 gische geschierr gebraucht werden, oder so man jhe diesel- 

 ben nicht haben kann, die Kupfferen jnwendig fleissig ver- 

 zinnet sein. 



18) Die Apotecker sollen weder durch sich selbst oder 

 jhre Diener, one vorwissen der Doctorn kein gifft oder artz- 

 ney so unzeitige lieb verursachen oder Kinder abtreiben 

 möge, verkauffen oder hinaus geben, vnd do gifft oder der- 

 gleichen jmandt hinaus gegeben wurde, solches ordentlich, 

 was, wieviel, wem es verkaufft, vnnd wer es abgeholt, jnn 

 ein besonder Buch, welches sie den wöchentlich vnseren 

 Medicis auffweisen sollen, vmb allerley nachrichtung willen, 

 auffzeichnen. 



Letzlich, ordnen und wollen wir ernstlich, das vnsere 

 Apotecker, alle vnd jde Recept, vnd was sonsten auss der 



